РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

ПРОТОКОЛ № 19

от заседание на Комисия „Съдебна карта, натовареност и 
съдебна статистика” към Съдийската колегия на Висшия съдебен съвет

12 юни 2017 г.
/понеделник - 10,00 часа/

Днес, 12 юни 2017 г. (понеделник), от 10,00 часа, се проведе заседание на комисия „Съдебна карта, натовареност и съдебна статистика”  към Съдийската колегия на ВСС, в състав:

ПРЕДСЕДАТЕЛ:

ЧЛЕНОВЕ:	КАЛИН КАЛПАКЧИЕВ

ГАЛИНА КАРАГЬОЗОВА 
КАМЕН ИВАНОВ - отсъства
МАРИЯ КУЗМАНОВА - отсъства
СОНЯ НАЙДЕНОВА	

Присъстват от администрацията на ВСС експертни сътрудници към комисията: Румен Митев - началник-отдел "САОД", Емилия Петкова – главен експерт в отдел „САОД“.

	На заседанието на комисията по т. 1 от дневния ред присъства г-жа Надя Дилкова – Пеловска – председател на Окръжен съд – Враца.

ПО ДНЕВНИЯ РЕД:

1. ОТНОСНО: Писмо изх. № 2222/17.05.2017 г. от председателя на Окръжен съд – Враца в изпълнение на решение на КСКНСС по протокол № 15/02.05.2017 г., т. 4.
Съвместно с председателя на ОС – Враца комисията дискутира следните въпроси:
- конкретни данни за броя на образуваните, висящите, и разгледаните производства по несъстоятелност за периода 2014 – 2016 г.;
- възникнали въпроси относно правилата на статистиката и отчитането на делата и във връзка с публикацията във в. „Капитал“;
- кадровата обезпеченост с оглед щата в Търговското отделение в Окръжен съд – Враца.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

1.1. Изисква от председателите на Окръжните съдилища следната информация:
- брой производства, образувани в съответния окръжен съд, по молби за откриване на производство по несъстоятелност за периода 2014 – 2016 г.; 
-  брой молби за откриване на производство по несъстоятелност, постъпили в съответния окръжен съд срещу търговци със сменено седалище в рамките на календарната година в която е подадена молбата.
1.2. Изпраща решението по т. 1.1 на председателите на Окръжните съдилища, за сведение и изпълнение.
1.3. Изразява следното становище по отношение на кадровата обезпеченост с оглед щата в Търговското отделение в Окръжен съд – Враца: налице е обоснована необходимост от запазване на щатната численост на съда със съдии с оглед предстоящото освобождаване на един щат за „съдия“ и в перспектива пенсиониране на съдия от Търговското отделение на Окръжен съд – Враца.

2. ОТНОСНО: Обобщена информация във връзка с изпълнение на решение на КСКНСС по протокол № 13/10.04.2017 г., т. 8

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

2.1. Приема за запознаване обобщената справка с данни, постъпили от апелативните съдилища, изискана съгласно решение на КСКНСС по протокол № 13/10.04.2017 г., т. 8
2.2. Възлага на г-жа Соня Найденова – член на КСКНСС, въз основа на данните за календарната 2016 г. и първото тримесечие на 2017 г. и като вземе предвид приетия от съдийската колегия по протокол № 11/05.07.2016 г. Анализ на натовареността на пограничните районни съдилища и допълнението му, прието от комисията на 15.12.2016 г. да изготви цялостен Анализ на натовареността на съдилищата в контекста на миграциония натиск на българските граници за периода 2016 г. и първото тримесечие на 2017 г.

3. ОТНОСНО: Извлечение от протокол от заседание на Работната група за изработване на   Правилника за администрацията на съдилищата /ПАС/, проведено на 24.04.2017 г., относно начина, по който се отчитат 3-месечните срокове по граждански и търговски дела.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

3.1. Приема за сведение решението на Работната група за изработване на Правилника за администрацията на съдилищата /ПАС/ от 24.04.2017 г. относно начина, по който се отчитат 3-месечните срокове по граждански и търговски дела.
3.2. Допълва становището си от предходното заседание, което придобива следния вид: 
В Правилата за оценка на натовареността на съдиите /ПОНС/ не се регламентира изчисляването на срокове за отчитане на продължителността на гражданските дела, това е въпрос на статистическа отчетност. Статистическите формуляри предвиждат отчитане на продължителността на гражданските дела от момента на образуването.
За нуждите на статистиката и висящността на всяко съдебно производство е от значение подаване на иницииращия документ – искова молба, жалба или друг документ, до влизане в сила на окончателния съдебен акт. Това определя границите на висящност на всяко едно съдебно производство и неговата продължителност, която е абсолютна величина.
Всяка друга информация е за нуждите на по-голяма прецизност и отчитане на допълнителни фактори.
В действащите към момента статистически форми има данни за времетраене размяната на книжа по граждански и търговски дела първа инстанция, поради което не се налага тяхната промяна.
3.3. Изпраща решението по т. 3.2. на Работната група за изработване на Правилника за администрацията на съдилищата /ПАС/, за сведение.

ПРЕДСЕДАТЕЛ
					НА КСКНСС:               /п/
								КАЛИН КАЛПАКЧИЕВ